དེ་བཞིན་དུ་མཐོ་གསུམ་ལོ་རིམ་ཁག་གིས་ཁྱིམ་བདག་དང་མཐོ་རྒྱུགས་སྐུལ་སློང་ཚོགས་འདུ་བསྡུས།ཚོགས་ཐོག་ཏུ་ཐོག་མར་མཐོ་གསུམ་ལོ་རིམ་ཁག་གི་ཁག་གཙོ་རྒན་ལྷ་མཁར་ཚེ་རིང་གིས་ཕྱོགས་ཡོངས་ནས་ལོ་རིམ་ཁག་གི་བྱ་བ་སྟེ་སློབ་མའི་སློབ་སྦྱོང་དང་འཚོ་བ།སྒྲིག་ལམ།གཙང་སྦྲ་སོགས་ཀྱི་ཐད་ནས་ངོ་སྤྲོད་ཞིབ་ཕྲ་བྱས་ཤིང་།དེའི་འཕྲོར་སློབ་གཙོ་གཞོན་པ་སྟོབས་ལྡན་ལགས་ཀྱིས་སློབ་གྲྭའི་སློབ་གསོའི་བྱ་བའི་གནས་ཚུལ་ངོ་སྤྲོད་བྱས།མཇུག་མཐར་སློབ་གཙོ་གཞོན་པ་པདྨ་ནོར་བུ་ལགས་ཀྱིས་སློབ་མའི་སློབ་ཡོན་བསྡུས་པའི་གནས་ཚུལ་དང་ལས་རྒྱབ་ཀྱི་བྱ་བའི་གནས་ཚུལ་ཐམས་ཅད་ཁྱིམ་བདག་རྣམས་ལ་ངོ་སྤྲོད་གསལ་བོ་བྱས།དེ་མིན་མཐོ་རྒྱུགས་ཀྱི་གལ་ཆེན་རང་བཞིན་སོགས་གལ་བོ་ཆེ་ལ་ནན་གྱིས་བསྐུལ་བས་མཐོ་གསུམ་གྱི་སློབ་མ་ཡོངས་ཀྱིས་ཆེས་མཇུག་མཐའི་ཟླ་བ་དུ་མའི་རིང་ལ་འབད་པ་ལྷོད་མེད་ཀྱིས་མཐོ་རྒྱུགས་ལ་གྲ་སྒྲིག་གང་ལེགས་བྱ་དགོས་པའི་ངེས་ཤེས་བརྟན་པོ་རྙེད།